# John Lindley

John Lindley|   |
| Biografía |
| Nacemento | 5 de febreiro de 1799  Catton
 |
| Morte | 1 de novembro de 1865  (66 anos) Turnham Green
 |
| Lugar de sepultura | Acton (en)   |
| Educación | Norwich School (en)    |
| Actividade |
| Campo de traballo | Botánica  |
| Ocupación | botánico, editor, ilustrador científico, orchidologist (en) , coleccionista de plantas, micólogo, profesor universitario, escritor, pteridólogo, briólogo, coleccionista científico  |
| Empregador | University College de Londres   |
| Membro de | Royal Society Academia Prusiana das Ciencias Leopoldina Sociedade Linneana de Londres Academia das Artes e das Ciencias dos Estados Unidos Academia de Ciencias de Baviera  |
| Obra |
| **Obras destacables (1829) Edwards's Botanical Register
 |
| Abreviación dun autor en botánica | Lindl.  |
| Familia |
| Cónxuxe | Sarah Freestone (1823–valor descoñecido)  |
| Fillos | Barbara Lindley, George Lindley, Sarah Lindley Crease, Nathaniel Lindley, Baron Lindley  |
| Pais | George Lindley   e Mary Moore  |
| Premios |
| * (1857)  Medalla Real
* Membro da Sociedade Linneana de Londres
* Membro da Royal Society
* Membro da Academia Estadounidense das Artes e as Ciencias
 |
|

---

 |
| Descrito pola fonte | Dictionary of National Biography Pequeno Dicionario Enciclopédico de Brockhaus e Efron Dicionario Enciclopédico Brockhaus e Efron  |
|    |

**John Lindley**, nado en Catton, preto de Norwich, Inglaterra, o 8 de febreiro de 1799 e finado en Turnham Green, Londres, o 1 de novembro de 1865, foi un paleontólogo, naturista, e botánico británico.

## Traxectoria

Seu pai, George Lindley, que rexentaba un xardín-viveiro, foi o autor de *A Guide to the Orchard and Kitchen Garden* (*Unha guía para hortas e xardíns*).

Fai os seus estudos na Escola de Gramática de Norwich e traduce, en 1819, sendo a súa primeira publicación, o *Analyse du fruit* (*A análise da froita*) do botánico francés Louis Claude Marie Richard (1754-1821). Ao ano seguinte 1820, publica a *Monographia Rosarum* onde describe novas especies e que el mesmo ilustra.

En 1821 contribuíu con dous traballos: *Monographia Digitalium*, e *Observations on Pomaceae* á Sociedade Linneana de Londres ("Linnean Society").

Establécese pouco despois en Londres onde traballa como empregado para John Claudius Loudon (1783-1843) para redactar as partes descritivas de *Encyclopaedia of Plants* (*Enciclopedia das Plantas*).

Durante este traballo, que publica en 1829, vólvese un convencido da superioridade do sistema natural de Antoine Laurent de Jussieu (1748-1836) con relación ao sistema empregado por Carl von Linné (1707-1778).

A súa convicción tomou unha forma máis definida en *A Synopsis of British Flora, arranged according to the Natural Order* (*Unha Sinopse da Flora Británica, clasificación de acordo á Orde Natural*) (1829) e en *An Introduction to the Natural System of Botany* (*Unha Introdución ao Sistema Natural da Botánica*) (1830).

En 1829, Lindley obtén a cátedra de Botánica no University College de Londres, posto que conserva até 1860. En 1822, é nomeado secretario da Sociedade de horticultura. Lindley é laureado da Medalla Royal en 1857.

Lindley dá conferencias a partir de 1831 na Royal Institution e a partir de 1836 no Xardín Botánico de Chelsea. Lindley é o autor de numerosas obras e artigos, tanto científicos como vulgarizadores. Contribúe frecuentemente ao *Botanical Register*. Participa na fundación da revista *Gardener's Chronicle* sendo o seu primeiro editor. Ocúpase tamén da sección consagrada á horticultura.

## Obra

* *Un bosquexo dos principios fundamentais da Horticultura* (*An Outline of the First Principles of Horticulture*) 1832
* *Un bosquexo da estrutura e fisioloxía das plantas* (*An Outline of the Structure and Physiology of Plants*) 1832
* *Nixus Plantarum*. 1833
* *O Sistema Natural da Botánica* (*A Natural System of Botany*) 1836
* Con William Hutton (1797-1860) *A Flora Fósil de Gran Bretaña* (*The Fossil Flora of Great Britain, or Figures & Descriptions of the Vegetable remains found in a Fossil State in the Country*) 1831-1837
* *Flora Médica*. 1838
* *A Teoría da Horticultura* (*Theory of Horticulture*) 1840
* *O Reino Vexetal* (*The Vegetable Kingdom*) 1846
* *Folia Orchidacea*. 1852
* *Botánica Descritiva* (*Descriptive Botany*) 1858
* *Ladies' Botany*. 6ª ed. 1865

## Véxase tamén

### Ligazóns externas

* Science History of Palaeobotany and Renowned Palaeobotanists *(en inglés)*